open-index/open-wikipedia-markdown huggingface dataset:
Santa Cruz de Paniagua

**Santa Cruz de Paniagua** (Sankta Kruco de Pano kaj Akvo) estas municipo de Hispanio, en la provinco de Cáceres, regiono de Ekstremaduro.

## Loĝantoj
La loĝantoj nomiĝas popole *cebolleros* (cepemuloj). La censita populacio en 2008 estis de 331 loĝantoj.

## Situo 
Santa Cruz de Paniagua estas situa en la norda parto de Ekstremaduro en la komarko aŭ distrikto Tierras de Granadilla, je altitudo de 476 m; je 101&nbsp;km de Cáceres, provinca ĉefurbo kaj je 161&nbsp;km de Mérida, la regiona ĉefurbo, sed la plej proksima urbo estas Plasencia je 37&nbsp;km. La areo de ties teritorio estas de 83,81&nbsp;km².

Santa Cruz de Paniagua limas kun:
* Pinofranqueado norde.
* Casar de Palomero nordoriente.
* Palomero kaj Cerezo oriente.
* Santibáñez el Bajo sudoriente.
* Aceituna sude.
* Pozuelo de Zarzón sudokcidente.
* Villanueva de la Sierra okcidente.
* Torrecilla de los Ángeles nordokcidente.

## Geografio 
Nordokcidente estas la montaretoj de Gorrero kaj Ángeles (la anĝeloj), kie komencas la deklivoj de la Sierra de Gata; la municipo havas averaĝan altitudon de ĉirkaŭ 450 m kaj la plej alta punkto estas *El Castillejo* (La kasteleto), je 673 m.

La flaŭro estas propra de la mediteranea arbaro: hegemonias anzinoj, korkokverkoj, cistoj, erikoj, pinoj, ktp., kaj ankaŭ la faŭno estas karaktera de la regiono.

## Klimato 
Estas ne tro varmaj someroj kaj relativa abundo de pluvo vintre kaj printempe, kio permesas la rojon pluhavi iom da akvo somere.

## Hidrografio 
La *Rivera del Bronco*, alfluanto de la rivero Alagón estas la plej grava rivero. Alia rojo ne tiom grava estas la Rojo de Santa Cruz.

## Demografio 
## Ekonomio
Agrikulturo kaj brutobredado. Hegemonias olivoj por oleo ege bonkvalita, sed prefere oni rikoltas la olivojn verdajn por manĝado, ĉar tio estas pli enspezodona. Oni produktas ankaŭ vinon. En brutobredado ŝafoj, bovoj kaj porkoj.

## Monumentoj 
* '*Preĝejo *del Salvador*** (la savinto), de la 16a jarcento, ĉe la Placo de Hispanio; la sonorilturo estas separata de la resto de la preĝejo.
* **Preĝejo de Santa María Magdalena**, de la 17a jarcento kaj reformita en la 19a jarcento, en El Bronco. Lignaj traboj.
* **Ermitejo de Dios Padre**, eta konstruaĵo el ŝtono de la 16a jarcento.
* **Ermitejo del Cristo*', neuzata, kvadrata.

Kategorio:Ekstremaduro
Kategorio:Municipoj de Cáceres
Sierra de Fuentes

**Sierra de Fuentes** (Montaro de Fontoj) estas municipo de Hispanio, en la provinco de Cáceres, regiono de Ekstremaduro. Ĝi estas tre proksima de la ĉefurbo Cáceres kaj funkcias iome kiel kvartalo aŭ dormurbo de tiu.

## Loĝantoj
La loĝantoj nomiĝas *sierrafuenteños*. La censita populacio en 2008 estis de 2.022 loĝantoj.

## Situo 
Sierra de Fuentes estas situa en la centra parto de Ekstremaduro en la komarko aŭ distrikto Llanos de Cáceres sed kun projekcio al la komarko Sierra de Montánchez, je altitudo de 428 m; je 15&nbsp;km de Cáceres, provinca ĉefurbo kaj je 75&nbsp;km de Mérida, la regiona ĉefurbo. La areo de ties teritorio estas de 25&nbsp;km². Ekde la vilaĝo oni hegemonias orienten super etenda ebenaĵo kie abundas stepaj birdoj kiaj la granda otido; okcidente estas densa arbaro de montaro kun anzinoj, kverkoj kaj cistoj, kie oni starigis grava centro por rekuperado de sovaĝaj bestoj vunditaj.

## Ekonomio
Agrikulturo (cerealoj) kaj brutobredado (ŝafoj). Servoj pro la proksimeco al Cáceres.

Kategorio:Ekstremaduro
Kategorio:Municipoj de Cáceres
Alibánfa

**Alibánfa** estas malgranda vilaĝeto en Hungario, en regiono Okcidenta Transdanubio, en departemento Zala, en Distrikto Zalaegerszeg.

## Bazaj informoj
* Areo: 6km² 
* Loĝantaro: 470
* Poŝtkodo: 8921
* Telefonprefikso: 92

## Situo
Alibánfa situas sur ebenaĵo (rande sur deklivoj), laŭ Zala (rivero) (kun ponto), laŭ traira flankovojo. Zalaegerszeg troviĝas 10, Zalaszentgrót 17, Vasvár 25 km-ojn.

## Historio
Alibánfa menciiĝis unuafoje en 1414 en latina formo „Possessio Olywanchfalwa”. Ekde la 16-a jarcento la turkoj kelkfoje disrabis la vilaĝon, fine ĝi senhomiĝis, en la 18-a jarcento rehomiĝis. En 1871 apuda vilaĝo *Lukafa* unuiĝis kun Alibánfa. En 2013 rivero Zala kaŭzis inundon.

En Alibánfa migra poŝto servas.

## Vidindaĵoj
* romkatolika klasikisma preĝejo, post 10 jaroj pligrandiĝis, en 1937 renoviĝis

Kategorio:Vilaĝoj de departemento Zala
Rultrotuaro

[eta|250ra|Rultrotuaroj en metro-stacio en [Montrealo]]
**Rultrotuaro** estas speco de rulŝtuparo, kiu tamen liveras *horizontale* ŝarĝon kaj pasaĝerojn ĝis angulo de 15°.

Rultrotuarojn oni trovas precipe en flughavenoj aŭ grandaj fervojaj aŭ metroaj stacioj, kie multaj pasaĝeroj devas esti transportitaj inter konstruaĵoj aŭ kajoj situantaj je granda distanco. Ankaŭ en superbazaroj ili estas instalitaj, ĉar ili estas pli facile uzeblaj kun aĉetĉaretoj ol rulŝtuparoj.
## Vidu ankaŭ 
* Kurtapiŝo
* Rulŝtuparo

## Referencoj 
Kategorio:Transportaj rimedoj
Perioda funkcio

**Perioda funkcio** – intuicie, funkcio, de kiu valoro ripetas en konstantaj spacoj. Klasika ekzemplo de perioda funkcio estas funkcio sinuso kaj kosinuso.

Periodaj funkcioj uzas por modeli periodajn fenomenojn en fiziko, ekzemple movo de pendolo aŭ de planedo, sed ankaŭ en biologio, ekonomio kaj aliaj sciencfakoj.

eta|dekstra|300px|Ilustracio de perioda funkcio kun periodo P.

## Difino 
Estu D\subset\mathbb{R} kaj estu  f\colon D\to\mathbb{R} funkcio kun realaj valoroj difinitaj en aro *D*. Periodo de funkcio *f* estas laŭvola nombro *T* alia ol nulo (oni povas aldoni kondiĉon, ke T >0) kun subaj ecoj:
# por ĉiu nombro  x\in D, ankaŭ nombroj x+T,x-T estas en *D* (ne ĉiam kondiĉo x-T ne estas devigita)
# por ĉiu nombro x\in D ekvacio f(x + T) = f(x) estas ĉiam vera.

Se ia funkcio havas periodo tiam oni estas nomata kiel **perioda funkcio**. Funkcio kun periodo T ofte nomas **T-perioda funkcio**. Se en pozitivaj periodoj de funkcio, ekzistas plej malgranda, ĝi estas nomata **baza periodo**'.

### Rimarkoj 
* Funkcio ne devas havi bazan periodon, ekzemple por funkcio de Direchlet, donita per formulo:
:
f(x) =
\left \{ \begin{matrix}
1, & \mbox{kiam }x\mbox{ estas racionala nombro} \\
0, & \mbox{kiam }x\mbox{ ne estas racionala nombro}
\end{matrix}
\right.
,
:periodo de ĉi tiu funkcio estas ĉiu nenula racionala nombro, kaj nur tiuj.
* unua kondiĉo (a) kaŭzas ke argumentaro de perioda funkcio devas esti specifa strukturo. Ekzemple funkcioj kun barita argumentaro ne povas esti perioda.Kondiĉo  x-T\in D (ne ĉiam devigita), kaŭzas ke argumentaro estas ne nur ekde ia punkto al pozitiva senfineco sed ankaŭ al negativa.
* Ne estas devigita doni kondiĉon f(x-T)=f(x) ĉar ĝi rekte rezultas el f(x + T) = f(x) ĉar se anstataŭas x per x - T estos:  f(x) = f((x - T) + T) = f(x - T)
* Se  T estas periodo, tiam ĉiu entjera multipliko de T estas ankaŭ periodo de funkcio.

## Difino por Duongrupoj 
Estu (G,*) duongrupo, kaj f\colon G\to Y. Se ekzistas tian elementon T en G (kaj ĝi ne estas neŭtra elemento), ke f(x*T)=f(x) por laŭvola x\in G, tiam nomita ĝin **periodo** de funkcio f, kaj funkcio estas nomata kiel **perioda**.

Rimarku, ke difino *ne* ĝeneralas de difino donita supere, ĉar ne kondiĉas ke ekzistas egalo por x-T. Sed se G estas grupo, tiu kondiĉo estas aŭtomate plenumita.

## Vidu ankaŭ 
* Preskaŭ perioda funkcio
* Frekvenco

Kategorio:Funkcioj
Bingo (apartigilo)

La vorto **Bingo** havas plurajn signifojn, inter aliaj:
* **Bingo**  estas loterioludo
* Bingo, la japana provinco
* Bing, la interreta serĉilo de Mikrosofto
Twilight Time (muzikalbumo)

***Twilight Time*** estas la dua muzikalbumo publikigita de la finnlanda muzikgrupo Stratovarius, publikigita en 1992. La nomo de la muzikalbumo ŝanĝis de **Stratovarius II**, kiel publikigita en 1991, al **Twilight Time**, ĉar publikigita de alia firmao, la Shark Records.

## Trakoj 
# *Break the Ice* - 4:39
# *The Hands of Time* 5:34
# *Madness Strikes at Midnight* - 7:18
# *Metal Frenzy* - 2:18
# *Twilight Time* - 5:49
# *The Hills Have Eyes* - 6:18
# *Out of the Shadows* - 4:07
# *Lead Us Into the Light* - 5:45

## Anaro 
* Timo Tolkki - gitaristo, kantisto
* Tuomo Lassila - frapinstrumentisto
* Antti Ikonen - klavarinstrumentisto
* Jari Behm - basisto

## Notoj
Zalakomár

**Zalakomár** estas grandvilaĝo en Hungario, en regiono Okcidenta Transdanubio, en departemento Zala, en Distrikto Nagykanizsa.
eta|Preĝejo en Zalakomár

## Bazaj informoj 
* Areo: 55km²
* Loĝantaro: 3090
* Poŝtkodo: 8751 kaj 8752
* Telefonprefikso: 93

## Situo 
Zalakomár situas sur ebenaĵo, laŭ ĉefvojo Budapeŝto-Letenye, laŭ fervojo Budapeŝto-Zagrebo. Nagykanizsa troviĝas 18 km-ojn.

## Historio 
La vilaĝo naskiĝis en 1969 pro unuiĝo de memstaraj apudaj vilaĝoj *Kiskomárom* kaj *Komárváros*. Vilaĝservoj estas infanĝardeno, lernejo, kulturdomo, biblioteko, interretejo.

### Komárváros 
La unua mencio devenis en 1019 en formo *"Komár"*. Tiutempe la apudaĵo estis centro de la departemento. En 1356 abatejo fondiĝis. En 1449 la vilaĝo jam havis la rangon kampurbo, en 1552 al tio doganprena rajto aldoniĝis. Ekde la 17-a jarcento la urbeto ofte apartenis al la Osmana Imperio. En 1861 la fervojo portis ankaŭ prosperon. En 1917 incendio okazis. En 1945 la urbeto suferis pro bomboatakoj. Dum la socialismo kolĥozo funkciis.

### Kiskomárom 
La unua mencio devenis el 1410 laŭ tiama hungara ortografio *"Kyskomarom"*. En 1540 fortikaĵo konstruiĝis, kiu malkonstruiĝis en 1681. En 1735 la vilaĝo iĝis kampurbo, en 1924 grandvilaĝo. En 1945 oni disdonis parcelojn el la grandbieno al la malriĉaj vilaĝanoj. Dum la socialismo kolĥozo funkciis en la komunumo.
eta|Kastelo de Zalakomár

## Vidindaĵoj 
* romkatolika baroka preĝejo Sankta Triunuo (Zalakomár) (1744-1772)
* bubalobredejo
* Kastelo de Zalakomár kun parko
* ĉiujare Tutlanda Renkontiĝo de Mezepokaj Kampurboj okazas

## Famuloj 
* En Kiskomárom naskiĝis:
** botanikisto Nándor István Gimesi
** László Hartai (juĝisto)
** muzeologo Piroska Péczely
** József Marton (pastro).
* En Kiskomárom mortis Pál Keresztes (instruisto).

Kategorio:Grandvilaĝoj en Hungario
Dreamspace

***Dreamspace*** estas la tria muzikalbumo de la finnlanda muzikgrupo Stratovarius, publikigita en 1994.

## Trakoj 
# *Chasing Shadows* — 4'36"
# *4th Reich* — 5'52"
# *Eyes of the World* — 6'00"
# *Hold on to Your Dream* — 3'38"
# *Magic Carpet Ride* — 5'00"
# *We Are The Future* — 5'23"
# *Tears of Ice* — 5'41"
# *Dreamspace* — 6'00"
# *Reign of Terror* — 3'33"
# *Thin Ice* — 4'31"
# *Atlantis* — 1'09"
# *Abyss* — 5'06"
# *Shattered* — 3'30"
# *Wings of Tomorrow* — 5'15"

## Anaro 
* Tuomo Lassila - frapinstrumentisto
* Jari Kainulainen - basisto
* Timo Tolkki - gitaristo kaj kantisto
* Antti Ikonen - klavarinstrumentisto

## Notoj
Fourth Dimension

***Fourth Dimension*** estas la kvara muzikalbumo de la finnlanda muzikgrupo Stratovarius, publikigita en 1995

## Trakoj 
# *Against the Wind* – 3:48
# *Distant Skies* – 4:10
# *Galaxies* – 5:00
# *Winter* – 6:32
# *Stratovarius* – 6:22
# *Lord of the Wasteland* – 6:11
# *030366* – 5:46
# *Nightfall* – 5:09
# *We Hold the Key* – 7:53
# *Twilight Symphony* – 6:59
# *Call of the Wilderness* – 1:30

## Anaro 
* Tuomo Lassila - frapinstrumentisto
* Jari Kainulainen - basisto
* Timo Tolkki - gitaristo
* Timo Kotipelto - kantisto
* Antti Ikonen - klavarinstrumentisto

## Notoj
Gelsesziget

**Gelsesziget** [gelŝesiget] estas malgranda vilaĝeto en Hungario, en regiono Okcidenta Transdanubio, en departemento Zala, en Distrikto Nagykanizsa.

## Bazaj informoj 
* Areo: 5km²
* Loĝantaro: 260
* Poŝtkodo: 8774
* Telefonprefikso: 93

## Situo 
Gelsesziget situas sur mildaj deklivoj en Montetaro Zala laŭ kanalo Principális, laŭ traira flankovojo, laŭ fervojo Szombathely-Nagykanizsa. La lasta urbo troviĝas 13 km-ojn.

## Historio 
La unua mencio devenis en 1280 en formo *"Gelsesziget"*. Vilaĝservoj estas kuracejo, dentokuracejo, migra poŝto.

## Vidindaĵoj 
* moderna preĝejo de 1996

== Komunumoj pri *sziget* (= insulo) en Hungara reĝlando ==

Kategorio:Vilaĝoj de Hungario
Kategorio:Vilaĝoj de departemento Zala
Episode (muzikalbumo)

***Episode*** estas la kvina muzikalbumo de la finnlanda muzikgrupo Stratovarius.

## Trakoj 
# *Father Time*
# *Will the Sun Rise?*
# *Eternity*
# *Episode*
# *Speed of Light*
# *Uncertainty*
# *Season of Change*
# *Stratosphere*
# *Babylon*
# *Tomorrow*
# *Night Time Eclipse*
# *Forever*

## Anaro 
* Timo Tolkki - gitaristo
* Timo Kotipelto - kantisto
* Jari Kainulainen - basisto
* Jens Johansson - klavarinstrumentisto
* Jörg Michael - frapinstrumentisto

## Notoj
Episode

**Episode** povas esti:
* Episode, muzikalbumo de Stratovarius
* Episode, filmo de Walter Reisch
* Epizodo, parto de verko
Gelse

**Gelse** [gelŝe] estas vilaĝo en Hungario, en regiono Okcidenta Transdanubio, en departemento Zala, en Distrikto Nagykanizsa.
eta|maldekstre|Katolika kirko en Gelse

## Bazaj informoj 
* Areo: 23&nbsp;km²
* Loĝantaro: 1100
* Poŝtkodo: 8774
* Telefonprefikso: 93

## Situo 
Gelse situas sur mildaj deklivoj, laŭ kanalo Principális, laŭ flankovojoj, laŭ fervojo Szombathely-Nagykanizsa. La lasta urbo troviĝas 17, Zalakaros 24, Zalaegerszeg 36, Budapeŝto 207 km-ojn.

## Historio 
La unua mencio devenis en 1280 en formo *"Guelse"*. Post la mezepoko la turkoj faris senhoma la vilaĝon, kiu rehomiĝis en la 18-a jarcento.

## Vidindaĵoj 
* romkatolika malfrubaroka Kirko Vizito de Maria (Gelse) de 1786
* monumentoj memore al la falintoj dum la mondomilitoj
* termala banejo
eta|Panoramo de Gelse

## Famuloj 
* en Gelse naskiĝis:
** Jenő Landler en 1875, kiu estis ĉefarmeestro en 1919
** László Perendy, piaristo
** Benő Svastics, ĉefdepartementestro
* en Gelse mortis Sándor Csertán, juristo

Kategorio:Vilaĝoj de Hungario
Kategorio:Vilaĝoj de departemento Zala
Kategorio:Banlokoj
Kilimán

**Kilimán** estas malgranda vilaĝo en Hungario, en regiono Okcidenta Transdanubio, en departemento Zala, en Distrikto Nagykanizsa.
eta|Blazono de Kilimán

## Bazaj informoj 
* Areo: 6km²
* Loĝantaro: 250
* Poŝtkodo: 8774
* Telefonprefikso: 93
* koordinatoj: 46°38′16″N 16°59′43″E﻿

## Situo 
Kilimán situas en Montetaro Zala sur mildaj deklivoj, laŭ kanalo Principális, laŭ flankovojoj, laŭ fervojo Szombathely-Nagykanizsa. Zalakaros troviĝas 16, Nagykanizsa 25, Zalaegerszeg kaj Keszthely po 30 km-ojn.

## Historio 
La loko estis loĝata dum la mezepoko, tamen la unua mencio devenis el 1767 en formo *"Kilimány"*. Vilaĝservoj estas kulturdomo, drinkejo, 2 vendejoj, migra poŝto.

## Vidindaĵoj 
* romkatolika moderna preĝejo omaĝe al (Granda) Dipatrino de 1994
* monumentoj memore al la falintoj dum la mondomilitoj

Kategorio:Vilaĝoj de Hungario
Kategorio:Vilaĝoj de departemento Zala
Visions (Stratovarius)

***Visions*** estas la sesa muzikalbumo de la finnlanda muzikgrupo Stratovarius. Ĝi estas koncepta muzikalbumo pri Nostradamus.

## Trakoj 
# *The Kiss of Judas* - 5'41"
# *Black Diamond* - 5'48"
# *Forever Free* - 6'00"
# *Before the Winter* - 6'07"
# *Legions* - 5'44"
# *The Abyss of your Eyes* - 5'38"
# *Holy Light* - 5'46"
# *Paradise* - 4'27"
# *Coming Home* - 5'37"
# *Visions (Southern Cross)* - 10'20"

## Anaro 
* Jörg Michael - frapinstrumentisto
* Jari Kainulainen - basisto
* Timo Tolkki - gitaristo
* Jens Johansson - klavarinstrumentisto
* Timo Kotipelto - kantisto

## Notoj 
Kategorio:Konceptaj muzikalbumoj
Movado por unuiĝo de Rumanujo kaj Moldavujo

La **movado por unuiĝo de Rumanujo kaj Moldavujo** estiĝis fine de la 20-a jarcento, iom post kiam Moldavujo deklariĝis sendependa de Sovetunio. Historie la plimultaj etnoj kaj la regiono de Moldavujo apartenis al Rumanujo. Post kiam disfalis Sovetunio venis la peto ke ambaŭ ŝtatoj unuiĝu. Tion subtenas en Moldavujo la kristandemokratia kaj la naciliberala partioj.

[eta|maldekstra|La unuiĝinta [Rumanujo-Moldavujo]]
[eta|maldekstra|Manifestacio de la PPCD - „Rumana popolo - rumana lingvo“ en [Kiŝinevo, Moldavujo (februaro 2002)]]
La plejaj kontraŭantoj de tiu unuigo en Moldavio estas la loĝantoj de la majoritate ruslingva (aŭ tute nerumanlingva) orienta regiono de Ĉednestrio.

## Bibliografio 
* Lenore A Grenoble: *Language Policy in the Soviet Union*. Springer, 2003. ISBN 1-4020-1298-5
* Peter Cross John Mackinlay: *Regional Peacekeepers*. United Nations University Press, 2003. ISBN 92-808-1079-0
* Stefan Troebst: *Der Transnistrienkonflikt und seine Bearbeitung durch die OSZE*, in: *Afrikanische Perspektiven - Theorie und Praxis ziviler Konfliktbearbeitung in Osteuropa*. Zürich: Rüegger Verlag, 1998. (S. 347-382) ISBN 3-7253-0604-4

Kategorio:Moldavio
Kategorio:Rumanio
Kategorio:Politiko de Rumanio
Destiny (Stratovarius)

***Destiny*** estas la sepa muzikalbumo de la finnlanda muzikgrupo Stratovarius.

## Trakoj 
# *Destiny* – 10:15
# *S.O.S.* – 4:15
# *No Turning Back* – 4:22
# *4000 Rainy Nights* – 6:00
# *Rebel* – 4:16
# *Years Go By* – 5:14
# *Playing With Fire* – 4:15
# *Venus in the Morning* – 5:35
# *Anthem of the World* – 9:31
* plia trako *Cold Winter Nights* (Eŭropo) – 5:12
* plia trako *Dream With Me* (Japanio) - 5:13
* plia trako *Blackout* (Usono) - 4:08

## Anaro 
* Jörg Michael - frapinstrumentisto
* Jari Kainulainen - basisto
* Timo Tolkki - gitaristo
* Jens Johansson - klavarinstrumentisto
* Timo Kotipelto - kantisto

## Notoj
Brasiko-papilio

**Brasiko-papilio** aŭ **granda brasikopapilio** aŭ **blankulo** aŭ **pieriso** (*Pieris brassicae*) estas papilio el la familio de la pierisedoj.

Dosiero:(MHNT) Pieris brassicae - Ste.Foy d'Aigrefeuille Haute-Garonne France - male dorsal.jpg|*Pieris brassicae* ♂
Dosiero:(MHNT) Pieris brassicae - Ste.Foy d'Aigrefeuille Haute Garonne France - male ventral.jpg|*Pieris brassicae* ♂  △
Dosiero:(MHNT) Pieris brassicae - Foret de Bouconne, France - female dorsal.jpg|*Pieris brassicae* ♀
Dosiero:(MHNT) Pieris brassicae - Foret de Bouconne, France - female ventral.jpg|*Pieris brassicae*  ♀ △

## Eksteraj ligiloj 
* lepiforum.de Distingohelpilo por eŭropaj papilioj
* www.schmetterling-raupe.de (germane)
* Mario Meier - Eŭropaj papilioj
* www.eurobutterflies.com
* Moths and Butterflies of Europe and North Africa
* Naturkundliches Informationssystem

Kategorio:Papilioj
Kategorio:Palearktisa faŭno
Citrono-papilio

**Gonepteryx rhamni** (konata kiel la citronkolora-papilio estas insekto de la familio Pieredoj. Ĝi loĝas tra la palearktika zono kaj ofte troviĝas tra Eŭropo, Azio kaj Nordafriko. [2] Tra granda parto de sia teritorio, ĝi estas la sola specio de sia genro, kaj tial estas simple loke konata kiel citronopapilio. Ĝi estas unu el la plej grandaj luzerno-papilioj.
La citronpapilio dependas de du specioj de ramnoj kiel gastigantaj plantoj por siaj larvoj; ĉi tio influas ĝian geografian teritorion kaj distribuon, ĉar ĉi tiuj plantoj ofte troviĝas en malsekregionoj. [3] La plenkreska citronpapilio vojaĝas al arbaraj areoj por pasigi sep monatojn travintrante. Printempe kiam iliaj gastigantaj plantoj formiĝis, ili revenas al la malsekregionoj por reproduktiĝi kaj demeti ovojn. [4] Kaj la larvaj kaj plenkreskaj formoj de la citronpapilio havas protektan kolorecon kaj konduton, kiuj malpliigas iliajn eblojn esti rekonataj kaj poste predataj. [5]

## Priskribo 
La plenkreska citronpapilio havas seksan duformismon en sia flugila kolorigo: maskloj havas flavajn flugilojn kaj irizecon dum inoj havas verdecblankajn flugilojn kaj ne irizas. Ĉi tiu irizado estas influita de mediaj faktoroj. [2]

(MHNT) Gonepteryx rhamni - Préserville France - male dorsal.jpg|*Gonepteryx rhamni* ♂ 
(MHNT) Gonepteryx rhamni - Préserville France - male ventral.jpg|*Gonepteryx rhamni* ♂  △
(MHNT) Gonepteryx rhamni - Foret de Bouconne France - female dorsal.jpg|*Gonepteryx rhamni* ♀
(MHNT) Gonepteryx rhamni - Foret de Bouconne France - female ventral.jpg |*Gonepteryx rhamni* ♀ △

## Vidu ankaŭ 
* Aŭroro-papilio

## Eksteraj ligiloj 
* Lepiforum e. V.
* www.schmetterling-raupe.de (germane)
* Moths and Butterflies of Europe and North Africa (angle)
* Naturkundliches Informationssystem 
* Fauna Europaea  

Kategorio:Papilioj
Kategorio:Palearktisa faŭno
Alsórajk

**Alsórajk** [alŝOrajk] estas malgranda vilaĝo en Hungario, en regiono Okcidenta Transdanubio, en departemento Zala, en Distrikto Nagykanizsa. Alsó signifas: suba kaj faras diferencon de la apuda vilaĝo Felsőrajk.

## Bazaj informoj
* Areo: 9km² 
* Loĝantaro: 370
* Poŝtkodo: 8767
* Telefonprefikso: 93
* koordinatoj: 46°39′14″N 16°59′52″E﻿

## Situo
Alsórajk situas sur mildaj deklivoj, laŭ rojo (kanalo Principális preterfluas), laŭ traira flankovojo, fervojo Szombathely-Nagykanizsa preteriras.

## Historio
Antaŭ la hungaroj supozeble slavoj vivis tie. Oni fondis abatejon en 1239, la apuda vilaĝo menciiĝis unuafoje en 1247. En la 16-a jarcento etfortikaĵo konstruiĝis, kiun la turkoj okupis kaj detruis kune kun la vilaĝo en 1600. La komunumo rehomiĝis post 3 jardekoj.

En Alsórajk migra poŝto servas.

## Famulo
* En Alsórajk naskiĝis:
** nobela juĝisto István Koller
** skulptisto Zsigmond Kisfaludi Strobl. 

Kategorio:Vilaĝoj de departemento Zala
Sankteco

**Sankteco** rilatas al multaj signifoj kaj funkcioj kaj statoj pri eco de io aŭ iu sankta.

## Kristanaj Eklezioj 
Ĉi tie estas konsiderata la nocio pri la karakterizo propra de la Kristana Eklezio. La nicea-konstantinopola kredo entenas tiun esprimon kiel esencan staton de la Eklezio fondita de Jesuo Kristo. Tiu kredo estas konfesata kaj liturgie proklamata de ĉiuj kristanaj Eklezioj (krom kelkaj reformitaj religioj). En la katolika kredo, estas ankaŭ proklamata la unueco, la katolikeco kaj la apostoleco de la Eklezio.

La vorto kaj koncepto troviĝas jam en la Sanktaj Skriboj aplikataj al la Eklezio, krom al homoj, kaj al ĝi konstante aplikita ĉiutempe.

Kutime la karakterizo de sankteco estas tiel interpretata: ne signifas ke ĉiuj ĝiaj membroj estas sanktaj, laŭ la aktuala senco de la vorto, sed ke Eklezio ludas sanktigantan rolon, kiu konsistas en instigado, favorado kaj altirado al la sankteco, aparte per la sakramentoj kaj karitato. Veras ke laŭ jarcentoj  estis rigorismoj, kiel tiu de Tertuliano en la dua/tria jarcentoj kaj Donatismo en Nordafriko, kiu volis ke nur “sanktaj” membroj estus rekonataj kiel kristanoj. La ekleziaj aŭtoritatuloj kaj regantoj rifuzis tiun teorion: fakte, kiu povus sin senti "perfekta" kaj do “digna” membriĝi al la Eklezio? La Eklezio akceptas la bonavolajn animojn imitante sian Majstron kiu asertis ke mem ne venis por alvoki la justulojn sed la pekulojn (Mt 9,13).

Komplementa signifo de la eklezia sankteco kuŝas en la fakto ke en la Eklezio vivas la fonto mem de la sankteco, Jesuo Kristo kaj diversaj sanktuloj kaj diversaj pardopentantoj kaj diversaj pekuloj alvokitaj al pento.

Ne perturbas tiun karakterizon la fakto, ke laŭ jarcentoj, kaj nun, kristanoj malhonoras la sanktecon: estas tradicio, esenca en la Eklezio, la pardonpeto ĉiuokaze de liturgiaĵoj pro la fakto ke de ĉiam la Eklezio scias ke ĉiuj siaj membroj (ankaŭ la regantoj) inklinas al la peko. Oni memoru, ke la papo Johano Paŭlo la 2-a publike pardonpetis pro la pekoj kontraŭ la homaj rajtoj plenumitaj de kristanoj perfidantaj la instruojn de Kristo: li pardonpetis ĝuste pro tio ke tiuj pekoj kontraŭis la esencan sanktecon de la Eklezio.

Fina kaŭzo de de tiu karakterizo troviĝas en la fakto ke ĉiam en la Eklezio vivas sanktaj homoj tute dediĉitaj al Dio kaj al homoj.

Ankaŭ la konfesioj nekatolikaj rekonas tiun eklezian karakterizon, kvankam, foje, ĉe kelkaj el ili, ĝi ne estas konsiderata aŭ proklamata en apartaj memtroj (opiniante ke la kulto al la sanktuloj malpliigas la nuklecon de Kristo), kiel male okazas en katolikismo kaj ortodoksismo.

## Noto 
## Vidu ankaŭ 
* Apostoleco]
* Hierofanio
* Katolikeco
* Konsekrado
* Ortodokseco
* Sakramento
* Sanktejo
* Sanktulo
* Laikeco
*Sekulareco

Kategorio:Kristanismo
Kategorio:Katolika Eklezio
Kategorio:Religiaj kredo kaj doktrino
Premio Apollo

La **premio Apollo** estas literatura premio, kiu rekompencas ĉiujare la plej bonan romanon de sciencfikcio aperintan en Francio la pasintan jaron.

Ĝi estis kreita en 1972 de Jacques Sadoul kaj Jacques Goimard. Ĝian nomon oni elektis honore al la usona
kosmoŝipo Apollo 11; nomo jam diskonigita de la gazetistaro.

La ĵurio konsistis el: René Barjavel, Jacques Bergier, Jean-Jacques Brochier, Michel Butor, Michel Demuth, Jacques Goimard,
Francis Lacassin, Michel Lancelot, François Le Lionnais, Alain Robbe-Grillet, kaj Jacques Sadoul.

Gérard Klein kaj Pierre Boulle, al kiuj oni proponis partopreni, malakceptis.

Tiu premio ĉesis en 1990.

## Premiataj verkoj 
* 1972 : *Isle of the Dead (Insulo de la Mortintoj)* / Roger Zelazny. OPTA
* 1973 : *Stand on Zanzibar (Ĉiuj en Zanzibaro)* / John Brunner. Robert Laffont
* 1974 : *The Iron Dream (La Fera Revo)* / Norman Spinrad. OPTA
* 1975 : *The Embedding (Enmetado)* / Ian Watson. Calmann-Lévy
* 1976 : *Nightwings (Noktaj flugiloj)* / Robert Silverberg. J'ai lu
* 1977 : *Cette chère humanité (Kara homaro)* / Philippe Curval. Robert Laffont
* 1978 : ''Hellstrom's Hive (La abelujo de Hellstrom* / Frank Herbert. Albin Michel
* 1979 : *Gateway (La pordego)* / Frederik Pohl. Calmann-Lévy
* 1980 : *The Persistence of vision (Persisto de la vido)* / Recueil de John Varley. Denoël
* 1981 : *Juniper time (La tempo de la juniperoj)* / Kate Wilhelm. Denoël
* 1982 : *Symbiote's crown (La krono de la simbioto)'' / Scott Baker. J'ai lu
* 1983 : ''L'Orbe et la roue (la Regnoglobo kaj la rado)* / Michel Jeury. Robert Laffont
* 1984 : *Les Semeurs d'abîmes (La semantoj de abismoj)* / Serge Brussolo. Fleuve noir
* 1985 : *The Citadel of the Autarch (La citadelo de la Aŭtarko)* / Gene Wolfe. Denoël
* 1986 : * Blood Music (sanga muzikop)* / Greg Bear. la Découverte
* 1987 : *The Anubis Gates (La vojoj de Anubo)'' / Tim Powers. J'ai lu
* 1988 : *La Compagnie des glaces (La Kompanio de la glacioj)* / Georges-Jean Arnaud. Fleuve noir
* 1989 : *The land of laughs (La lando de la ridoj)* / Jonathan Carroll. J'ai Lu
* 1990 : *Argentine (Argentino)* / Joël Houssin. Denoël
 
## Eksteraj ligiloj 
*  La Premio Apollo

Kategorio:Sciencfikcio
Kategorio:Literaturpremioj
Sidilo de Filipo la 2-a

dekstra|eta|250ra|Vidaĵo de unu el la surŝtonaj skulptitaj sidiloj de la *Sidilo de Filipo la 2-a*.

La **Sidilo de Filipo la 2-a** estas rokoza tereno kie troviĝas ĉizita ŝtono el granito kaj diversaj platformoj kiel ŝtuparo kaj aliaj elementoj kiuj, laŭ la tradicio, estis la rigardejo de la monarko dum la konstruado de la Monaĥejo de San Lorenzo del Escorial. Tamen, novaj esploroj indikas ke ĝi aŭ havas antaŭromian originon aŭ estas historiisma rekreaĵo el la 19a jc.

Ĝi troviĝas en la municipo San Lorenzo de El Escorial, en la nordokcidenta ekstremo de la Madrida Regiono (Hispanio).

## Historio 
La tradicio rakontas ke tiu ĉi estis la loko de kie la reĝo Filipo la 2-a (Hispanio) rigardis la konstruaĵon de la Monaĥejo, kies konstruado daŭris de 1563 ĝis 1584. Laŭ tiu ĉi propono, la ŝtupigitaj platformoj kiuj aperas sur la ŝtono kaj la kvar sidiloj situantaj en la norda flanko estis konstruigitaj de la reĝo por faciligi sian restadon kaj de la akompanantoj.

Kategorio:Geografio de Madrido
Kategorio:Monumentoj en Madrido
Rokturdoj

La **rokturdoj**, aŭ genro ***Monticola***, estas genro de mezgrandaj ĉefe insektomanĝantaj aŭ ĉiomanĝantaj kantobirdoj. Ili estis iam lokitaj en la familio de Turdedoj sed nun oni atribuas ilin al la tre rilataj Muŝkaptuledoj. Ili estas birdoj de la Malnova Mondo asociaj kun montaraj regionoj, kiel indikas la latina scienca nomo nome *Monticola*, kio signifas “montoloĝanta”. Multaj havas **bluajn suprajn partojn kaj ruĝecajn subajn partojn**, sed tio okazas ĉe maskloj, dum inoj estas ĝenerale brunaj birdoj, do oni povas paroli pri seksa duformismo.

Tri el tiuj specioj estas foje separataj en *Pseudocossyphus*.
* Arbara rokturdo, *Monticola (Pseudocossyphus) sharpei*
** Bensona rokturdo, *Monticola (Pseudocossyphus) (sharpei) bensoni*
* Monta rokturdo *Monticola (Pseudocossyphus) erythronotus*
* Marborda rokturdo, *Monticola (Pseudocossyphus) imerinus*
* Kablanda rokturdo, *Monticola rupestris*
* Skolta rokturdo, *Monticola explorator*
* Kurtapieda rokturdo, *Monticola brevipes*
* Angola rokturdo, *Monticola angolensis*
* Ruĝvosta rokturdo, *Monticola saxatilis*
* Etiopia rokturdo, *Monticola rufocinereus*
* Himalaja rokturdo, *Monticola cinclorhynchus*
* Blankagorĝa rokturdo, *Monticola gularis*
* Ruĝecventra rokturdo, *Monticola rufiventris*
* Blua rokturdo, *Monticola solitarius*

## Eksteraj ligiloj 
* Filmetoj de rokturdoj ĉe Interreta Birdokolekto

Kategorio:Muŝkaptuledoj
Kategorio:Birdoj de Eŭropo
Kategorio:Birdoj de Azio
Kategorio:Birdoj de Afriko
Blua rokturdo

La **Blua rokturdo** aŭ **Solema rokturdo** (*Monticola solitarius*) estas specio de birdo. Tiu turdeca membro de la Muŝkaptuledoj estis iam lokita en la familio de Turdedoj.

## Aspekto 
Tiu estas sturnogranda birdo, 21–23&nbsp;cm longa kaj 37 al 54 g peza kun enverguro de 32 al 37&nbsp;cm, kun longa maldika beko. La masklo en somero estas nekonfuzebla, kun tute **grizblua plumaro** krom la pli malhelaj flugiloj kaj vosto. Inoj kaj nematuruloj estas multe malpli rimarkindaj, kun malhelbrunaj supraj partoj, kaj pli helbrunaj skvamecaj subaj partoj pli hele en gorĝo. Ambaŭ seksoj malhavas la ruĝecajn eksterajn vostoplumojn de la Ruĝvosta rokturdo. La beko estas longa kaj maldika.

La masklo de Blua rokturdo kantas klaran, melodian alvokon per fluteca kanto altatona, kiu estas simila, sed pli laŭta ol tiu de la Ruĝvosta rokturdo.

## Disvastiĝo 
Tiu specio reproduktiĝas en suda Eŭropo, nome Iberio, suda Francio, Italio kaj Balkanio, kaj nordokcidenta Afriko, kaj el centra Azio al norda Ĉinio norde, Japanio kaj al Malajzio kaj Sumatro sude. Tiu specio preferas la subsunaj rokejaj areoj, la ruinoj kaj la rokecaj marbordoj de la Mediteraneo en Eŭropo, sed estas tre rara en okcidenta kaj norda Eŭropo. La eŭropa populacio enhavas el 240.000 al 530.000 individuoj.

La eŭropaj, nordafrikaj kaj sudorientaj aziaj birdoj estas ĉefe loĝantaj birdoj, krom altitudaj movetoj. Aliaj aziaj populacioj estas pli migrantaj, kaj vintras en sub-Sahara Afriko, Barato kaj sudorienta Azio. Tiu birdo estas tre nekomuna vizitanto en norda kaj okcidenta Eŭropoj.

La Blua rokturdo reproduktiĝas en malfermaj montaraj areoj, kutime pli altaj ol la reprodukta zono de la rilata Ruĝvosta rokturdo. Ili konstruas neston en rokkavaĵoj, fendoj kaj muroj el folioj, muskoj kaj radiketoj, kaj la ino kutime demetas 3-5 ovojn. Nur ŝi kovas dum 2 semajnoj. Foje okazas dua ovodemetado.

## Kutimaro 
Temas pri ĉiomanĝanta specio, la Blua rokturdo manĝas ampleksan varion de insektoj, araneojn kaj etajn reptiliojn krom berojn kaj semojn. Ili vizitas nerveceme la rokaroj serĉe de insektoj kaj flugas de angulo de ravino al mala. Ili foje elstaras sur montokrestoj kaj pintoj de ruinoj.

Tiu specio ofte kantas dumfluge. La flugmaniero estas rapida kaj rekta. Foje ili kaptas insektojn dumfluge.

## Aliaj 
La Blua rokturdo estas la nacia birdo de Malto kaj aperas en la monero de 1 malta liro kiu estis parto de la antaŭa ŝtata valuto.

## Bildaro 

File:Monticola solitarius -ground-8.jpg|Masklo de *M. s. philippensis*
Image:isohiodori_fem2.JPG|Ino, vintre, Suda Japanio
File:Blue Rock Thrush (Monticola solitarius)- pandoo race- Breeding Male at Jayanti, Duars, West Bengal W IMG 5310.jpg‎|Reproduktanta masklo de la raso *pandoo* el nordorienta Barato
Monticola solitarius solitarius MHNT.ZOO.2010.11.190.1.jpg|*Monticola solitarius solitarius* - MHNT

## Referencoj 
## Eksteraj ligiloj 
* Filmetoj de Blua rokturdo ĉe Interreta Birdokolekto
* Blua rokturdo el Turkio
* Diferencoj laŭ aĝo kaj sekso (PDF) de Javier Blasco-Zumeta 
* En la franca, pri tiu specio

Kategorio:Muŝkaptuledoj
Kategorio:Birdoj de Eŭropo
Kategorio:Birdoj de Azio
Kategorio:Birdoj de Afriko
Arbara rokturdo

La **Arbara rokturdo** (***Monticola sharpei***) estas kantobirdo de la familio de Muŝkaptuledoj, iam lokitaj en la Turdedoj kune kun la aliaj Rokturdoj. Tiu specio nuntempe inkludas la Bensonan rokturdon kiel subspecio *M. s. bensoni*, dum la Monta rokturdo (*M. erythronotus*) estis disigita al statuso de distinga specio.

Ĝi estas endemia de Madagaskaro. Pli precize ĉe la arbaroj oriente de Ambatondrazaka, kiu estas iom sude de la Lago Alaotra.

Ties natura habitato estas subtropikaj aŭ tropikaj humidaj arbaroj de malaltaj teroj kaj subtropikaj aŭ tropikaj humidaj montarbaroj.

## Referencoj 
* 

Kategorio:Muŝkaptuledoj
Kategorio:Birdoj de Madagaskaro
Kategorio:Birdoj de Afriko
Ruĝvosta rokturdo

[eta|ovoj de *Monticola saxatilis* - [Muzeo de Tuluzo]]
La **Ruĝvosta rokturdo** aŭ simple **Rokturdo** (***Monticola saxatilis***) estas membro iam de la familio de Turdedoj, nun en la familio de Muŝkaptuledoj.

## Disvastiĝo 
Ili reproduktiĝas el suda Eŭropo (Iberio, suda Francio, Alpoj, Italio kaj Balkanio) al centra Azio kaj norda Ĉinio. Tiu specio estas tre migranta, kaj ĉiuj populacioj vintrumas en tropika Afriko sude de Saharo. Ĝi estas nekomuna vizitanto en norda Eŭropo. La teritorio malpliiĝis iom en la periferio en ĵusaj jardekoj pro habitatodetruo. Ekzemple en komenco de 20a jarcento ili reproduktiĝis en Pola Juraza Montoĉeno (Pollando) kie ne loĝas nuntempe, sed ĝi ne estas konsiderata tutmonde endanĝerita.

## Aspekto 
Tiu estas mezgranda sed fortika “turdo” 17–20&nbsp;cm longa kun enverguro de 33 al 37&nbsp;cm kaj pezo de 42 al 65 g . La somera masklo estas nekonfuzebla en sia teritorio, kun **grizecbluaj kapo, kaj kolo, oranĝaj subaj partoj kaj eksteraj vostoplumoj, malhelbrunaj flugiloj kaj blanka dorso**. Inoj kaj nematuruloj estas multe malpli rimarkindaj, kun malhelbrunaj skvamecaj supraj partoj, kaj pli palbrunaj skvamecaj subaj partoj pli hele en gorĝo. La eksteraj vostoplumoj estas ruĝecaj, kiel ĉe maskloj.

## Kutimaro 
Tiu specio reproduktiĝas en malfermaj sekaj montetaj areoj, kutime super 1500 m. Ili nestumas en rokkavaĵoj aŭ murfendoj en nesto el vegetala materialo kia musko kaj folioj, kie la ino demetas 4-5 ovojn nur unufoje jare. Nur ŝi kovas dum 2 semajnoj.

Ili estas ĉiomanĝantaj, kaj nutras sin el ampleksa vario de insektoj, beroj kaj etaj reptilioj. La masklo de Ruĝvosta rokturdo havas klaran kaj melodian kanton. Ili kantas ankaŭ dumfluge.

Ili aperas elstare foje sur rokopintoj. Ili movas siajn vostojn.

## Eksteraj ligiloj 
* En la franca, pri tiu specio
* Filmo - Handbook of the Birds of the World
* Filmo - Birdguides 
* Filmo - Macaulay Library ĉa Laboratorio Cornell de Ornitologio
* Sono kaj fotoj - Mangoverde ; rekta ligo ĉi tie 
* Oiseaux Fotoj, mapo, teksto.
* Diferencoj laŭ sekso kaj aĝo (PDF) de Javier Blasco-Zumeta

## Referencoj 
Kategorio:Muŝkaptuledoj
Kategorio:Birdoj de Eŭropo
Kategorio:Birdoj de Azio
Kategorio:Birdoj de Afriko
Bensona rokturdo

La **Bensona rokturdo** (***Monticola sharpei bensoni***) estas afrotropisa kantobirdo de la familio de Muŝkaptuledoj, iam lokitaj en la Turdedoj kune kun la aliaj Rokturdoj. Ofte konsiderata distinga specio, ĝi estas nune inkludata en la Arbara rokturdo (*M. sharpei*) kiel subspecio; ekz. BirdLife International ŝanĝis ĝian statuson al subspecio en 2008.

Tiu birdo estas endemia de Madagaskaro. Ties natura biotopo estas subtropikaj aŭ tropikaj sekaj arbaroj kaj subtropikaj aŭ tropikaj sekaj makisoj. Ĝi iĝas rara pro habitatoperdo; kiam ĝi estis ankoraŭ konsiderata certa specio, ĝi estis klasita kiel Preskaŭ Minacata de IUCN.

Kiel aliaj rokturdoj temas pri specio, kies masklo havas **bluajn kapon kaj kolon, pli malhelajn flugilojn kaj ruĝecajn subajn partojn**; tamen diference de aliaj rokturdoj la limo inter blua gorĝo kaj ruĝeca ventro estas pli sube tiel ke ankaŭ la brusto estas blua.

## Notoj 
## Referencoj 
* 
* BirdLife International (BLI) (2008a) Benson's Rock-thrush Species Factsheet. Konsultita la 26an de majo 2008.
* BirdLife International (BLI) (2008b): 2008 IUCN Redlist status changes.  Konsultita la 23an de majo 2008.

Kategorio:Muŝkaptuledoj
Kategorio:Afrotropisa faŭno
Kategorio:Birdoj de Madagaskaro
Kategorio:Birdoj de Afriko
Monta rokturdo

La **Monta rokturdo** (*Monticola erythronotus*) estas kantobirdo de la familio de Muŝkaptuledoj, iam lokitaj en la Turdedoj kune kun la aliaj Rokturdoj. Ĝi estis dumlonge inkludata en la Arbara rokturdo (*M. sharpei*) kiel subspecio, sed ĝi estas kutime konsiderata aparta specio nuntempe.

Ĝi estas endemia de Madagaskaro. Ties natura habitato estas subtropikaj aŭ tropikaj humidaj arbaroj de malaltaj teroj kaj subtropikaj aŭ tropikaj humidaj montarbaroj. La specio estas minacata pro habitatoperdo.

Kiel aliaj rokturdoj temas pri specio, kies masklo havas bluajn kapon kaj kolon, pli malhelajn flugilojn kaj ruĝecajn subajn partojn; kiel distingilo oni povas diri, ke diference de la Bensona rokturdo la limo inter blua gorĝo kaj ruĝeca brusto estas klare limigita pli supre tiel ke ankaŭ la brusto estas tute ruĝeca.

## Referencoj 
* 

Kategorio:Muŝkaptuledoj
Kategorio:Birdoj de Madagaskaro
Kategorio:Birdoj de Afriko
Marborda rokturdo

La **Marborda rokturdo** (***Monticola imerinus***), iam klasita kiel *Pseudocossyphus imerinus*, estas kantobirdo de la familio de Muŝkaptuledoj, iam lokitaj en la Turdedoj kune kun la aliaj Rokturdoj.

Tiu afrotropisa birdo estas endemia de Madagaskaro de marbordaj regionoj kiel la nomo de la specio sugestas. La latina scienca nomo *M. imerinus* aludas al la gento kiu ĉefe loĝas en la marbordaj regionoj de Madagaskaro.

Ties natura habitato estas sekaj savanoj kaj subtropikaj aŭ tropikaj sekaj arbustejoj.

Kiel aliaj rokturdoj temas pri specio, kies masklo havas **bluajn kapon kaj kolon, pli malhelajn flugilojn kaj ruĝecajn subajn partojn**; kiel distingilo oni povas diri, ke diference de aliaj rokturdoj, tiu specio e havas tiom malhelajn flugilojn kaj almenaŭ la ŝultroj (unuarangaj kovriloj) estas same grizbluaj kiel la kapo kaj tiele la nigreca parto estas pli suba. Same la suba ventro estas tre pala, preskaŭ blankeca, el kie kontrastas la nigraj kruroj

## Referencoj 
* BirdLife International 2004. Monticola imerinus. 2006 IUCN Ruĝa Listo de Minacataj Specioj. Konsultita la 26an de julio 2007.

Kategorio:Muŝkaptuledoj
Kategorio:Afrotropisa faŭno
Kategorio:Birdoj de Madagaskaro
Kategorio:Birdoj de Afriko
Kablanda rokturdo

La **Kablanda rokturdo** *Monticola rupestris*estas kantobirdo de la familio de Muŝkaptuledoj, iam lokitaj en la Turdedoj kune kun la aliaj Rokturdoj. Tiu rokturdo reproduktiĝas en orienta kaj suda Sudafriko. Ĝi estas komuna endemia loĝanto, nemigranta krom sezonaj altitudaj movetoj en kelkaj areoj.

Tiu specio reproduktiĝas en montaj rokareoj kun disa vegetaĵaro. La ino demetas 2-3 ovojn en tasforma nesto en roka kavaĵo aŭ kornico. Ili manĝas ampleksan gamon de insektoj kaj aliaj etaj animaloj kaj kelkaj beroj.

Tiu estas granda fortika rokturdo 19-21 cm longa. La somera masklo havas **grizecbluan kapon, tre oranĝajn subajn partojn kaj eksterajn vostoplumojn** kaj brunajn flugilojn kaj dorson. Kiel diferencilo antaŭ aliaj samgenranoj, tiu masklo havas ne tiom malhelajn flugilojn kaj oranĝecajn ŝultrojn.

La ino estas ĝenerale bruna, sed kun tre forta **ruĝeca nuanco** en subaj partoj, malkiel multaj aliaj samgenranoj. La eksteraj vostoplumoj estas ruĝecaj kiel tiuj de la masklo. Nematuruloj estas kiel inoj, sed supraj partoj havas sablokolorajn punktojn kaj la subaj partoj montras nigran skvamecon.

La masklo de Kablanda rokturdo havas fajfan kanton *cii-cii-cii t-ĉii-ĉuiiuu*, kaj eventuale imitadon de aliaj birdoj.

## Referencoj 
* Clement and Hathaway, *Thrushes* ISBN 0-7136-3940-7
* Sinclair, Hockey kaj Tarboton, *SASOL Birds of Southern Africa*, ISBN 1-86872-721-1

Kategorio:Muŝkaptuledoj
Kategorio:Birdoj de Afriko
Skolta rokturdo

La **Skolta rokturdo** aŭ Sentinela rokturdo (***Monticola explorator***) estas kantobirdo de la familio de Muŝkaptuledoj, iam lokitaj en la Turdedoj kune kun la aliaj Rokturdoj. La nomo de la specio (ankaŭ en la latina scienca nomo) aludas al la rekta staranta sinteno kiun adoptas tiu specio tre ofte por pli bone kontroli la eventualajn predantojn aŭ predotojn.

maldekstra|eta|Sentinel Rock Thrush, South Africa S4E6994 (17234364971)|alt=Sentinel Rock Thrush, South Africa S4E6994 (17234364971).jpg
Ĝi troviĝas en Lesoto, Sudafriko kaj Svazilando. Ties natura habitato estas subtropikaj aŭ tropikaj herbejoj de altaj altitudoj.

Kiel aliaj rokturdoj temas pri specio, kies masklo havas **bluajn kapon kaj kolon, pli malhelajn flugilojn kaj ruĝecajn subajn partojn**; kiel distingilo oni povas diri, ke diference de aliaj rokturdoj, ĉe tiu ĉi la bluaj supraj partoj estas pli etendaj kaj tiele **ankaŭ la brusto kaj supraj flugiloj estas bluaj**, dum nur la flugilpintoj estas pli malhelbrunaj aŭ nigrecaj.

## Referencoj 
* BirdLife International 2004. Monticola explorator. 2006 IUCN Ruĝa Listo de Minacataj Specioj. Konsultita la 26an de julio 2007.

Kategorio:Muŝkaptuledoj
Kategorio:Birdoj de Afriko
Kurtapieda rokturdo

La **Kurtapieda rokturdo** (***Monticola brevipes***) estas kantobirdo de la familio de Muŝkaptuledoj, iam lokitaj en la Turdedoj kune kun la aliaj Rokturdoj.

Ĝi troviĝas en Angolo, Bocvano, Namibio kaj Sudafriko. Ties natura habitato estas subtropikaj aŭ tropikaj sekaj arbustejoj.

Kiel aliaj rokturdoj temas pri specio, kies masklo havas **bluajn kapon kaj kolon, pli malhelajn flugilojn kaj ruĝecajn subajn partojn**; kiel distingilo oni povas diri, ke kiel ĉe la Skolta rokturdo, plej proksima parenco, ĉe tiu ĉi la bluaj supraj partoj estas pli etendaj sed nur tiele ke **ankaŭ la supraj flugiloj estas bluaj**, dum nur la flugilpintoj estas pli malhelbrunaj aŭ nigrecaj, sed malkiel ĉe tiu specio la **brusto estas ruĝeca** kiel ĉe aliaj samgenranoj de la sama mondoregiono. Krome kaj la nomo en Esperanto kaj la latina scienca nomo aludas al sama eco ke tiu specio havas pli mallongan piedon.

## Referencoj 
* BirdLife International 2004. Monticola brevipes. 2006 IUCN Ruĝa Listo de Minacataj Specioj. Konsultita la 26an de julio 2007.

Kategorio:Muŝkaptuledoj
Kategorio:Birdoj de Afriko
Angola rokturdo

La **Angola rokturdo** aŭ Miomba rokturdo (***Monticola angolensis***) estas kantobirdo de la familio de Muŝkaptuledoj, iam lokitaj en la Turdedoj kune kun la aliaj Rokturdoj. 

Ĝi troviĝas en Angolo, Bocvano, Burundio, Demokratia Respubliko Kongo, Malavio, Mozambiko, Ruando, Tanzanio, Zambio, kaj Zimbabvo. Kvankam loĝas en multaj landoj de Suda Afriko la esperanta nomo tradukas la latinan sciencan nomon kiu aludas al la loko kie unuafoje oni priskribis la specion ĉe Bengelo en Angolo. Ties natura habitato estas seka savano nome Miombo, al kio aludas la nomo Miomba rokturdo.

Kiel aliaj rokturdoj temas pri specio, kies masklo havas **bluajn kapon kaj kolon, pli malhelajn flugilojn kaj ruĝecajn subajn partojn**.

## Referencoj 
* BirdLife International 2004. Monticola angolensis. 2006 IUCN Ruĝa Listo de Minacataj Specioj. Konsultita la 26an de julio 2007.

Kategorio:Muŝkaptuledoj
Kategorio:Afrotropisa faŭno
Kategorio:Birdoj de Afriko
Etiopia rokturdo

La **Etiopia rokturdo** (***Monticola rufocinereus***) estas kantobirdo de la familio de Muŝkaptuledoj, iam lokitaj en la Turdedoj kune kun la aliaj Rokturdoj. 

Ĝi troviĝas en Orienta Afriko kaj sudokcidenta Azio, do havas nekutiman teritorion en tiu genro, pli kutima en Suda Afriko. Nome la specio troviĝas en Eritreo, Etiopio, Kenjo, Somalio, Sudano, Tanzanio kaj Ugando en Afriko kaj trans la Hinda Oceano en Omano, Sauda Arabio kaj Jemeno. Ties natura habitato estas subtropikaj aŭ tropikaj sekaj arbaroj, sekaj savanoj kaj subtropikaj aŭ tropikaj sekaj arbustejoj.

Kiel aliaj rokturdoj temas pri specio, kies masklo havas **bluajn kapon kaj kolon, pli malhelajn flugilojn kaj ruĝecajn subajn partojn**; kiel distingilo oni povas diri, ke diference de aliaj rokturdoj, ĉe tiu ĉi la bluaj supraj partoj estas pli etendaj kaj tiele ankaŭ la brusto kaj supraj flugiloj estas bluaj, dum nur la flugilpintoj estas pli malhelbrunaj aŭ nigrecaj. Krome la blua koloro estas ĝenerale pli **hela kaj homogena**.

## Referencoj 
* BirdLife International 2004. Monticola rufocinereus. 2006 IUCN Ruĝa Listo de Minacataj Specioj. Konsultita la 26an de julio 2007.

Kategorio:Muŝkaptuledoj
Kategorio:Birdoj de Afriko
Himalaja rokturdo

La **Himalaja rokturdo** *Monticola cinclorhynchus* estas kantobirdo de la familio de Muŝkaptuledoj, iam lokitaj en la Turdedoj kune kun la aliaj Rokturdoj. Tiu turdeca birdo reproduktiĝas en la deklivoj de Himalajo kaj vintrumas en la montetaj arbaroj de suda Barato. Ĝi estas somera vizitanto en partoj de Afganio kaj laŭlonge de Himalajo el Pakistano al Arunaĉal Pradeŝ. En somero ĝi troviĝas en pinaroj kaj montetaj deklivoj. Vintre en densaj arbaroj.

maldekstra|eta|
Kiel aliaj rokturdoj temas pri specio, kies masklo havas **bluajn kapon kaj kolon, pli malhelajn flugilojn kaj ruĝecajn subajn partojn**. Estas elstara blanka flugilzono videbla dumfluge. La ino estas malhelolivbruna kaj ŝajnas strieca sube.

Kiel ĉe turdoj, ili flugas al arboj kaj tendencas senmoviĝi kiam estas ĝenataj.

eta|300px|maldekstra|Molem, Goa, Barato Nov 1997

## Referencoj
*  Malplej zorgiga

Kategorio:Muŝkaptuledoj
Kategorio:Birdoj de Azio
Ruĝecventra rokturdo

La **Ruĝecventra rokturdo** (***Monticola rufiventris***) estas kantobirdo de la familio de Muŝkaptuledoj, iam lokitaj en la Turdedoj kune kun la aliaj Rokturdoj.

[maldekstra|eta|Ino de Ruĝecventra rokturdo ĉe [Jajantio en Tigrorezervejo Buksao en Jalpaiguri distrikto de Okcidenta Bengalo, Barato.]]
Ĝi troviĝas en Sudorienta Azio nome en Bangladeŝo, Butano, Ĉinio, Barato, Laoso, Birmo, Nepalo, Pakistano, Tajlando kaj Vjetnamo. Ties natura habitato estas moderklimataj arbaroj.

Ĉe rokturdoj la ino estas ĝenerale bruneca (ĉispecie kun flavnigra striado) kaj masklo havas **bluajn kapon kaj kolon, pli malhelajn flugilojn kaj ruĝecajn subajn partojn**. Ĉispecie la ventro estas tre homogene ruĝecbruna, kio nomigas la specion kaj en Esperanto kaj en la latina scienca nomo kie *rufiventris* ja signifas “kun ruĝeca ventro”. Krome la supra bluo estas speciale helbrila en krono kaj ŝultroj.

## Referencoj
* BirdLife International 2004. Monticola rufiventris. 2006 IUCN Ruĝa Listo de Minacataj Specioj. Konsultita la 26an de julio 2007.

Kategorio:Muŝkaptuledoj
Kategorio:Birdoj de Azio
Blankagorĝa rokturdo

La **Blankagorĝa rokturdo** aŭ Orientazia rokturdo (***Monticola gularis***) estas kantobirdo de la familio de Muŝkaptuledoj, iam lokitaj en la Turdedoj kune kun la aliaj Rokturdoj. 

Ĝi troviĝas en Kamboĝo, Ĉinio, Japanio, Koreio, Laoso, Malajzio, Birmo, sudorienta Rusio, Singapuro, Tajlando kaj Vjetnamio. Laŭ tio pravas la nomo de *Orientazia rokturdo*, ĉar temas pri specio sufiĉe malproksima de la ĉefaj kernoj de la genro ĉirkaŭ Mediteraneo, suda Afriko kaj sudokcidenta Azio. Ties natura habitato estas moderklimataj arbaroj.

Ĉe rokturdoj la ino estas ĝenerale bruneca kaj masklo havas bluajn kapon kaj kolon, pli malhelajn flugilojn kaj ruĝecajn subajn partojn. Pro geografia malproksimo de tiu specio al aliaj samgenraj, tiu ĉi specio estas sufiĉe diferenca de aliaj specioj ĉe maskloj: la bluaj partoj estas tre malgrandaj, nome ne la tuta kapo sed nur la **krono kaj nuko estas bluaj** krom eta makulo en ŝultro. Kiel en la cetero de la specioj la **subaj partoj estas ja ruĝecaj**, sed ankaŭ la pugo, dum la subpugo estas iom pli helruĝeca. Kaj ankaŭ la vangoj estas ruĝecaj separataj de la blua krono per tre markata **nigra traokula strio** ekde la nigra beko al ŝultro kie komencas ankaŭ nigra dorso. Ankaŭ la **flugiloj estas nigraj** (kaj ne nur malhelbrunaj kiel ĉe aliaj rokturdoj) kun tre videbla blanka marko meze. Ankaŭ la gorĝo estas blanka, kio nomigas la specion. Ankaŭ en la latina scienca nomo *gularis* aludas al la gorĝo.

La beko estas nigreca. La iriso tre nigra kaj videblas mallarĝa blankeca okulringo. La kruroj estas rozkoloraj.

## Referencoj 
* BirdLife International 2004. Monticola gularis. 2006 IUCN Ruĝa Listo de Minacataj Specioj. Konsultita la 26an de julio 2007.

Kategorio:Muŝkaptuledoj
Kategorio:Birdoj de Azio
Felsőrajk

**Felsőrajk** [felŝOrajk] estas malgranda vilaĝo en Hungario, en regiono Okcidenta Transdanubio, en departemento Zala, en Distrikto Nagykanizsa. Felső signifas: supra kaj faras diferencon de la apuda vilaĝo Alsórajk.
300ra|eta|dekstra|Panoramo de Felsőrajk

## Bazaj informoj 
* Areo: 21km²
* Loĝantaro: 750
* Poŝtkodo: 8767
* Telefonprefikso: 93
* Koordinatoj: 46°40′51″N 16°59′10″E﻿

## Situo 
Felsőrajk situas sur mildaj deklivoj en Montetaro Zala, kanalo Principális preterfluas, laŭ flankovojoj, laŭ fervojo Szombathely-Nagykanizsa. Pacsa troviĝas 6, Zalakaros 21, Hévíz 24, Zalaegerszeg 25, Keszthely 27 km-ojn.

## Historio 
La unua mencio pri la vilaĝo devenis el 1247 en formo *"Rayk"*, en 1483 en formo *"Felsew Rayk"*. Dum la turka erao etfortikaĵo konstruiĝis. Ĝis ekfunkcio de la kanalo la kampoj estis marĉaj.

## Vidindaĵoj 
* romkatolika preĝejo omaĝe al Sankta Anna

## Famuloj 
En Felsőrajk naskiĝis aktoro József Széll (aktoro).

Kategorio:Vilaĝoj de Hungario
Kategorio:Vilaĝoj de departemento Zala